Pa veze deuet ar mare da zeski dezo o chreañsoù, ne leze al labour-se gant den all ebet. Hag o mamm eo a zeskas da Fañchig ha da Jasinta, bihanik choaz, anaout ha karout Hor Salver Jezuz-Krist hag ar Werchez Vari. A-wechoù, e-kichen ar re vihan, e veze bodet ar re vras, hag Olimpia a gelenne he ziad bugale evel ma kelenn ar beleg e ilizad kristenien. Ar re vihana, evelato, dre ma vezent atao er gêr, a gleve aliesoch kentelioù santel o mamm. Ha ken plijus e oa skol ar gêr ma save mall gant hon Daou vignon bihan, Jasinta ha Fañchig, da vont da skol an iliz, evit kempenn o ene da reseo Hor Salver Jezuz.